Fly540 (kwa Kiingereza: Five Forty Aviation Ltd.) ni kampuni ya ndege inayosafirisha kwa gharama nafuu mjini Nairobi, Kenya. Husafirisha abiria na mizigo, nchini na pia kitaifa. Kampuni hii ya usafiri wa ndege ilianza shughuli kati ya Nairobi na Mombasa tarehe 24 Novemba 2006. Awali ilisafiri mara mbili kwa siku kwa kutumia ndege ya ATR 42 yenye viti 48. Jina la kampuni linahusu bei yake ya nauli ambayo ni Sh 5,540 kwa watu wazima pamoja na nauli ya kurudi, kusafiri kati ya miji iliyotajwa hapo juu . Lonrho Afrika ni mwekezaji mkubwa katika kampuni, ambapo ililipa dola milioni 1.5 ili kumiliki asilimia 49 za hisa. Mwezi Mei mwaka wa 2007 kampuni ilileta ndege mbili aina ya Bombardier Dash 8 Q100 ili kuongeza idadi ya wasafiri, na kuiruhusu kuendeleza njia mpya za usafiri wa ndani. Idadi ya abiria iliongezeka kwa asilimia 93 hadi 171,160 mwaka uliOmalizika 30 Septemba 2008, kutoka 88,571 mwaka wa 2007. Wakati huohuo, kipengele cha mzigo kilifikia asilimia 63, kutoka asilimia 65,8 mwaka wa 2007. Mpango wa awali wa usafiri wa ndege ulikuwa - isipokuwa usafiri wa mizigo - mpango wa usafiri wa abiria kati ya Nairobi na Mombasa, na Kisumu ikawa shabaha mnamo Januari mwaka wa 2007.